# Dolomiti

| Dolomiti
 |
| --- |
|  Najviši vrh Dolomita Marmolada |
| Nadmorska visina:
 | 3343
 |
| Mesto:
 |  Italija (Belluno, Bolzano, Trento)
 |
| Venac: | Alpe |
| Koordinate: | ﻿ / ﻿ |
| Topo. mapa: | Dolomiti.png |
| Tip: | sedimentne stijene; dolomitne i vulkanske |
| Starost stena: | trijas |

Dolomiti| Svjetska baština UNESCO-a |
|  |
|  Italija |
| Registriran | 2009 (33. zasjedanje) |
| Vrsta | Prirodno dobro |
| Mjerilo | vii, viii |
| Ugroženost | no |
| Referenca | UNESCO |

**Dolomiti** ili  **Dolomitske Alpe** (ladino: *Dolomites*, talijanski: *Dolomiti*, njemački: *Dolomiten*, furlanski: *Dolomitis*) je planinski masiv u Istočnim Alpama na istoku Sjeverne Italije. Dolomiti se prostiru od rijeka Adige na zapadu do rijeke Piave na istoku, kroz talijanske provincije Belluno (regija Veneto), Bolzano i Trento (regija Trentino-Južni Tirol).

U Dolomitima se nalazi jedan nacionalni - *Parco nazionale delle Dolomiti Bellunesi*, i više regionalnih parkova . Od 26. juna 2009. godine, Dolomiti su uvršteni na UNESCOv popis prirodnih dobara svjetske baštine.

## Historija

Za vrijeme Prvog svjetskog rata, Dolomiti su bili prva linija fronta između talijanske i austro-ugarske vojske. I danas mnogi posjetioci idu u Dolomite kako bi obišli planinske staze izgrađene za Prvog svjetskog rata za potrebe vojske, zvane - Via ferrata (željezne staze). Pojedine od tih staza - *Alte vie* su vrlo duge i vode do najviših dijelova Dolomita. Za obilazak tih dugih planinskih puteljaka, koje su numerirane od 1 do 8, potrebno je barem tjedan dana hoda. Uz te staze nalaze se Rifugi (brvnare) za odmor planinara, prva i najbolje obnovljena staza je *Alta Via 1*.

## Etimologija

*Dolomiti* su dobili ime po poznatom francuskom mineralogu Déodatu Gratet de Dolomieu koji je prvi opisao **dolomit**, tip karbonatne stijene od koje je građen taj masiv i ima posebnu boju, tako da je do 19. vijeka bio poznat pod imenom *Blijede planine*.

## Geografija

U Dolomitima se nalazi 21 vrh viši od 3.000 m nadmorske visine i oni pokrivaju površinu od oko 141.903 hektara. Tu se nalaze neki od najljepših alpskih krajolika s vertikalnim stijenama, strmim liticama i velikom gustoćom uskih, dubokih i dugih dolina. Tu se izmjenjuju raznoliki krajolici velikog geološkog značaja, kao što su prirodni stupci i zidovi, krške formacije (najveći broj različitih vapnenačkih formacija na ograničenom prostoru na svijetu) je, vrhovi i ledenjaci. Oni svjedoče o bogatoj geomorfološkoj prošlosti stijena koje su oblikovane erozijom, potresima i glacijacijom. Neke samostalne stijene su više od 1.500 m od svog dna, te spadaju u najviše vapnenačke litice na svijetu. Zbog toga su na ovom području česta klizišta tla, poplave i lavine.

Tu se nalaze i neki od ponajboljih primjera karbonatnih sustava terasa iz mezozoika (tzv. "fosilizirani atoli") s pomorskim fosilnim ostacima iz prijelaznog razdoblja iz perm u trijas. Prema tim fosilima se saznalo mnogo o vremenu najvećeg pomora živih vrsta ikada.

Dolomiti se dijele na Zapadne i Istočne Dolomite, koje dijeli linija koja ide od Val Badije, prijevoja Campolongo, do doline Cordevole (Agordino).

| Najviši vrhovi Dolomita
 |
| --- |
| Ime
 | visina (m)
 | Ime
 | visina (m)
 |
| Marmolada
 | 3344
 | Pala di San Martino
 | 2996
 |
| Antelao
 | 3263
 | Rosengartenspitze
 | 2981
 |
| Tofana di Mezzo
 | 3241
 | Marmarole
 | 2961
 |
| Sorapiss
 | 3229
 | Cima di Fradusta
 | 2941
 |
| Monte Civetta
 | 3220
 | Fermedaturm
 | 2867
 |
| Vernel
 | 3145
 | Cima d'Asta
 | 2848
 |
| Monte Cristallo
 | 3199
 | Cima di Canali
 | 2846
 |
| Cima di Vezzana
 | 3191
 | Croda Grande
 | 2839
 |
| Cimon della Pala
 | 3186
 | Vajoletturm
 | 2821
 |
| Langkofel
 | 3178
 | Sass Maor
 | 2816
 |
| Pelmo
 | 3169
 | Cima di Ball
 | 2783
 |
| Dreischusterspitze
 | 3162
 | Cima della Madonna (Sass Maor)
 | 2751
 |
| Boespitze (Sellagruppe)
 | 3152
 | Rosetta
 | 2741
 |
| Croda Rossa (Hoher Caisl)
 | 3148
 | Croda da Lago
 | 2716
 |
| Piz Popena
 | 3143
 | Central Grasleitenspitze
 | 2705
 |
| Elferkofel
 | 3115
 | Schlern
 | 2562
 |
| Grohmannspitze (Langkofel)
 | 3111
 | Sasso di Mur
 | 2554
 |
| Zwölferkofel
 | 3091
 | Cima delle Dodici
 | 2338
 |
| Sass Rigais (Geislerspitzen)
 | 3027
 | Monte Pavione
 | 2336
 |
| Drei Zinnen
 | 3003
 | Cima di Posta
 | 2235
 |
| Kesselkogel (Rosengarten)
 | 3001
 | Monte Pasubio
 | 2232
 |
| Fünffingerspitze
 | 2997
 |

Vrhovi planine Torri del Vaiolet
Planina Civetta
Planina Rosengarten
Planine Focobon pored Falcada

| Glavni prijevoji
 |
| --- |
| Ime
 | visina (m)
 |
| Passo d'Ombretta (Campitello - Caprile), pješački prijevoj
 | 2738
 |
| Langkofeljoch (Val Gardena - Campitello), pješački prijevoj
 | 2683
 |
| Tschagerjoch (Karersee - Vajolet Glen), pješački prijevoj
 | 2644
 |
| Grasleiten Pass (Vajolet Glen - Grasleiten Glen), pješački prijevoj
 | 2597
 |
| Passo di Pravitale (Rosetta Plateau - Pravitale Glen),
pješački prijevoj

 | 2580
 |
| Passo delle Comelle (do Cencenighe), pješački prijevoj
 | 2579
 |
| Passo della Rosetta (San Martino di Castrozza - Rosetta plateau), pješački prijevoj
 | 2573
 |
| Vajolet Pass (Tiers - Vajolet Glen), pješački prijevoj
 | 2549
 |
| Passo di Canali (Primiero - Agordo), pješački prijevoj
 | 2497
 |
| Tierseralpljoch (Campitello - Tiers), pješački prijevoj
 | 2455
 |
| Passo di Ball (San Martino di Castrozza - Pravitale Glen), pješački prijevoj
 | 2450
 |
| Forcella di Giralba (Sexten - Auronzo), pješački prijevoj
 | 2436
 |
| Col dei Bos (Falzarego Glen - Travernanzes Glen), pješački prijevoj
 | 2313
 |
| Forcella Grande (San Vito - Auronzo), pješački prijevoj
 | 2262
 |
| Pordoi Pass (Caprile - Campitello), cestovni prijevoj
 | 2250
 |
| Sellajoch (Groden Glen - Campitello), cestovni prijevoj
 | 2218
 |
| Tre Sassi Pass (Cortina - St Cassian), pješački prijevoj
 | 2199
 |
| Mahlknechtjoch (Upper Duron Glen - Seiser Alp), pješački prijevoj
 | 2168
 |
| Grödnerjoch (Gröden Glen - Colfuschg), cestovni prijevoj
 | 2137
 |
| Falzarego Pass (Caprile - Cortina), cestovni prijevoj
 | 2117
 |
| Fedaja Pass (Campitello - Caprile), prijevoj za vozila
 | 2046
 |
| Passo di Valles (Paneveggio - Cencenighe), pješački prijevoj
 | 2032
 |
| Rolle Pass (Predazzo - San Martino di Castrozza in Primiero), cestovni prijevoj
 | 1984
 |
| Forcella Forada (Caprile - San Vito), prijevoj za vozila
 | 1975
 |
| Passo di San Pellegrino (Moena - Cencenighe), manji cestovni prijevoj
 | 1910
 |
| Forcella d'Alleghe (Alleghe - Zoldo Glen), pješački prijevoj
 | 1820
 |
| Tre Croci Pass (Cortina - Auronzo), cestovni prijevoj
 | 1808
 |
| Passo di Costalunga ali Karerpaß (Nova Levante - Vigo di Fassa), cestovni prijevoj
 | 1753
 |
| Monte Croce Pass (Innichen in Sexten - Piava in Belluno), cestovni prijevoj
 | 1638
 |
| Ampezzo Pass (Toblach - Cortina in Belluno), cestovni prijevoj
 | 1544
 |
| Cereda Pass (Primiero - Agordo), prijevoj za vozila
 | 1372
 |
| Toblach Pass (Bruneck - Lienz), željeznički prijevoj
 | 1209
 |

## Turizam i sport

Dolomiti su poznati po brojnim skijaškim centrima Cortina d'Ampezzo, Madonna di Campiglio, Alta Badia, Falcade koje posjećuju brojni skijaši zimi. Po ljeti Dolomitima krstare brojni planinari, alpinisti, slobodni penjači i paraglideri. Tradicija slobodnog penjanja traje u Dolomitima od 1887. godine, tad se sedamnaestogodišnji Georg Winkler samostalno popeo na jedan od vrhova Torri del Vaiolet (njemački: Vajoletturm).

U prvom se tjednu jula održava godišnja dnevna brdska biciklistička utrka koja se održava kroz sedam planinskih prijevoja Dolomita zvana - Maratona delle Dolomiti(ladinski: Maratona dles Dolomites).

## Galerija

360° panoramski pogled s Marmolade, najvišeg vrha Dolomita

## Izvori

## Bibliografija

* Reinhold Messner e Jakob Tappeiner, Dolomiti: le più belle montagne della terra, Lana, Tappeiner, 2002. ISBN 88-7073-317-3

## Vanjske veze

* Dolomites, Unesco World Heritage, Dolomiti Arhivirano 2021-02-14 na Wayback Machine-u (`en`)
* 360 degree panorama Dolomites(SiMedia Srl) (`en`)
* Roger: Walks and Via Ferrata in the Dolomites (CommunityWalk.com) Arhivirano 2018-01-08 na Wayback Machine-u (`en`)
* Strada delle 52 Gallerie(Eclectica) (`en`)
* Monte Piana in the Dolomites (Eclectica) (`en`)
* Via Ferrata Lagazuoi Tunnels (Eclectica) (`en`)
* Up to the Turquoise Lake(Eclectica) (`en`)